cyanic-selkie/wikianc huggingface dataset:
Ville Eetvartti
Yksityiselämä
Ville Eetvartti on laulaja Pete Parkkosen veli.
52 Europa
Europa on asteroidivyöhykkeen kuudenneksi massiivisin pikkuplaneetta. Se on myös kooltaan yksi suurimmista. Europa on C-tyypin asteroidi, jonka vuorokausi eli pyörähdysaika on noin 5,63 tuntia.
Jouko Väänänen (päätoimittaja)
Jouko Kalervo Väänänen (1. kesäkuuta 1922 Muuruvesi – 17. helmikuuta 1998 Helsinki) oli suomalainen agronomi ja Maaseudun Tulevaisuus -lehden pitkäaikainen päätoimittaja.
Kaunispään kolmiomittaustorni
Kolmiomittauksen muistomerkki
Geodeettisen laitoksen ja Maanmittauslaitoksen väen piirissä syntyi vanhan tornin hävittämisen myötä ajatus rakentaa uusi torni kolmiomittauksen muistomerkiksi ja näkötorniksi ja myös suojaamaan pisteen G 275 merkkipulttia. Laitokset aloittivat uuden tornin rakentamisen valmistelun vuonna 2010 Lapin ely-keskuksen rakennusasiantuntijan avustuksella. Uudesta tornista päätettiin rakentaa vanhan alkuperäisen I-luokan kolmiomittaustornin toisinto eli torniin tehtiin toisistaan erilliset ulko- ja sisätorni. Ratkaisu sallii havainnoitsijan liikkumisen ulkotornissa ilman että sisätornin mittauspöydällä oleva teodoliitti häiriintyy. Uusi torni on 7,5 metriä korkea, hieman vanhaa tornia matalampi ja tornin portaat on tehty turvallisen leveiksi. Tornin sijainnista jouduttiin tinkimään – alun perin ajatuksena oli rakentaa uusi torni täsmälleen vanhan paikalle. Rakentamisen esti tunturille pystytetty radio- ja tv-masto, jonka turva-alueella piste G 275 on. Mastoon ja sen haruksiin kertyy talvella lunta ja jäätä, joka pudotessaan saattaa aiheuttaa vaaraa. Uuden tornin paikka on hiukan länteen pisteestä G 275. Kaunispään uuden kolmiomittaustornin rakentamiseen osallistuivat Geodeettisen laitoksen ja Maanmittauslaitoksen lisäksi Lapin ely-keskus ja Inarin kunta, joista kaksi viimeksi mainittua toimittivat suunnitteluapua, työvoiman ja tarvikkeet.
Näkötorni
Paitsi kolmiomittauksen muistomerkkinä, torni toimii myös näkötornina. Tornista näkee noin 50 kilometrin päässä oleville tuntureiden huipuille, hyvissä olosuhteissa Suomen ja Venäjän rajalla ja jopa Venäjän puolella oleville huipuille saakka.
Faith (Isac Elliotin albumi)
Albumin kaikki kappaleet, päätösraitaa ”Uncover Me” lukuun ottamatta, julkaistiin singleinä ennen albumia vuosina 2015–2017.
Hopon poppoo (elokuva)
Juoni
Hessu Hopon melkein aikuiseksi kasvanut poika Max on rakastunut korvia myöten kauniiseen opiskelijatyttö Roxanneen, joka opiskelee samassa koulussa. Max yrittää tehdä vaikutuksen Roxanneen esiintymällä koulun kevään päättäjäisjuhlissa tanssijana keskeyttäen rehtorin juhlapuheen, josta hän joutuu puhutteluun. Rehtori soittaa asiasta valokuvausliikkeessä naapurinsa Pekan kanssa töissä olevalle Hessulle uhkaillen pojan joutuvan sähkötuoliin, jos hän ei käyttäydy jatkossa kunnolla. Tästäkös Hessu pelästyy.
Pitkäjärvi (Jämsä, Koskenpää)
Maantiede
Pitkäjärven länsipuolella sijaitsee Huhtia, järvien välissä kulkee seututie 604.
Silvano Piovanelli
18. maaliskuuta 1983 Piovanelli sai nimityksen Firenzen arkkipiispaksi, jona hän toimi, kunnes jäi eläkkeelle 21. maaliskuuta 2001. Hänestä ylennettiin kardinaaliksi 25. toukokuuta 1985, jolloin hänet nimitettiin Santa Maria delle Grazie a Via Trionfalen kardinaalipapiksi. Piovanelli oli liian iäkäs voidakseen osallistua uuden paavin valintaan vuoden 2005 konklaavissa.
Matchbox (yhtye)
Yhtyeen kokoonpanot
Matchbox keikkailee edelleen Isossa-Britanniassa ja muualla Euroopassa.
Otto Luening
Lueningin isä oli kapellimestari, pianisti ja opettaja, joka opiskeli Leipzigissa. Vuonna 1912 perhe muutti Müncheniin, jossa Luening opiskeli konservatoriossa ja debytoi 16-vuotiaana huilistina. Ensimmäisen maailmansodan aikana perhe siirtyi Zürichiin, jossa Luening soitti huilua Tonhalle-orkesterissa Richard Straussin ja Arthur Nikischin johdolla. Hän sai yksityistä opetusta Ferruccio Busonilta.
Luening kantaesitti muun muassa Gian Carlo Menottin oopperan Meedio. Hänen omaan tuotantoonsa kuuluvat ooppera Evangeline (1948) ja varhainen nauhalle sävelletty teos Fantasy in Space. Hänen johdollaan opiskelivat niinkin erilaiset säveltäjät kuin Seymour Shifrin, John Corigliano, Charles Wuorinen, Mario Davidovsky ja John Kander. Luening oli vuonna 1940 perustamassa American Music Centeriä ja vuonna 1954 Composers Recordings Inc:iä. Hän sävelsi yhdeksänkymppiseksi saakka, ja hänen myöhäisiin teoksiinsa kuuluu vuonna 1995 kantaesitetty Divertimento viululle, klarinetille ja pianolle. Hän julkaisi omaelämäkerran The Odyssey of an American Composer (1980).
Baker Street
Arthur Conan Doylen Sherlock Holmes -kirjasarjassa mainitaan päähenkilön asuneen osoitteessa 221B Baker Street. . Todellisuudessa tällaista osoitetta ei kuitenkaan ollut olemassa siihen aikaan, kun nämä kirjat kirjoitettiin, sillä katu oli nykyistä lyhyempi. Myöhemmin, 1930-luvulla, katua kuitenkin pidennettiin liittämällä siihen sen jatkeena ollut Upper Baker Street. Nykyisin tämän jatkeen varrella sijaitsee Sherlock Holmes -museo, jonka osoitteeksi todella on vahvistettu 221B Baker Street, tosin normaalista osoitenumerointikäytännöstä poiketen, sillä museo sijaitsee osoitteiden 237 ja 241 Baker Street välissä.
Gary Snyder
Snyder pääsi Reed Collegeen vuonna 1947. Hän tunsi kasvavaa kiinnostusta Kaukoidän kieliä, kulttuureja ja uskontoa kohtaan, ja hän aloittikin vuonna 1953 niiden opiskelun Kalifornian yliopistossa Berkeleyssä. Erityisesti hänen alakseen muodostui zenbuddhalaisuus, ja hän vietti vuosina 1956–1968 suuren osan ajasta Japanissa. Snyder palasi Yhdysvaltoihin, jossa hän loi huomattavimman uransa. Hänet valittiin Yhdysvaltain taiteiden ja kirjallisuuden akatemian jäseneksi vuonna 1987.
Korvakoru
Korvakorujen tyypit
Korvakorujen kiinnittämiseen on useita erilaisia tapoja.
Ramzan Kadyrov
Pääministerinä Kadyrov otti käyttöön osia islamilaisesta laista, šariasta, julisti pyhän sodan terroristeja vastaan ja kielsi uhkapelin lisäksi alkoholin valmistuksen ja käytön. Hän on myös ehdottanut moniavioisuuden ottamista käyttöön, koska tasavallassa on sotien jäljiltä kymmenesosa vähemmän miehiä kuin naisia.
Ukrainalaisten lähteiden mukaan jutut Kadyrovin kuolemansairaudesta ovat disinformaatiota, jolla pyrittiin piilottamaan hänen ja Adam Delimhanovin pyhiinvaellusmatka Mekkaan 2023.
Leon White
Universal Wrestlin Association (1989–1990)
White, kehänimellä Big Van Vader esiintyi myös Meksikossa Universal Wrestling Association:issa voittaen UWA World Heavyweight mestaruuden, hän piti mestaruutta hallussaan yli vuoden.
Philip Kotler
Hänen yhtiönsä Kotler Marketing Group konsultoi kansainvälisiä suuryrityksiä markkinointistrategioissa ja niiden suunnittelussa, markkinoinnin järjestämisessä ja kansainvälisessä markkinoinnissa. Kotler on kirjoittanut suuren määrän kirjallisuutta, joista Marketing Managementia pidetään yhtenä markkinointikirjallisuuden kulmakivistä ja myös Principles of Marketing on Suomessakin suosittu kurssikirja. Hänet kutsuttiin vuonna 1978 Suomen Tiedeseuran ulkomaiseksi jäseneksi.
Jordan Leopold
NHL:ssä
Ensimmäisellä kaudellaan Coloradossa Leopold kärsi loukkaantumisista ja pelasi vain 15 ottelua. Hän oli sivussa saman kauden aikana tyräleikkauksen, nivusvamman ja murtuneen ranteen takia. Kauden jälkeen hän teki kuitenkin kahden vuoden jatkosopimuksen Coloradon kanssa. Seuraavalla kaudella Leopold oli loukkaantumisten takia sivussa 35:stä pelistä lonkka- ja jalkavamman sekä keuhkokuumeen takia. Kaudella 2008–2009 Leopold kaupattiin takaisin Calgaryyn vaihdossa Lawrence Nycholatiin, Ryan Wilsoniin ja toisen kierroksen varausoikeuteen.
Réthymno
Kunnan osat
pienoiskuva|none|upright=3|Réthymno panoraamakuvassa.
Inkerin kirkko
Karjalan rovastikunta
Lääninrovasti Aleksei Krongolm (Petroskoi)
Brian Schweitzer
Brian David Schweitzer (s. 4. syyskuuta 1955) on yhdysvaltalainen demokraattipuolueen poliitikko. Hän toimi Montanan osavaltion kuvernöörinä vuosina 2005–2013.
Requerimiento
Requerimiento oli instrumentti, jonka luettuaan konkistadorit saattoivat käydä oikeutettua sotaa intiaaneja vastaan. Ennen valloitustoimiin ryhtymistä oli konkistadorien kuulutettava requerimienton teksti intiaaneille, jotta entrada, valloitus, olisi laillinen. Requerimiento oli voimassa useita vuosikymmeniä. Lopulta sen sisällöstä poistettiin sana conquista, sanan ja espanjalaisten itsensä saaman pahan maineen vuoksi Musta Legenda. Requerimienton tekstin laati kuninkaallisen neuvoston jäsen tohtori Juan López Palacios Rubios vuonna 1510 Pedrarias Dávilan retkikunnan käyttöön. Requerimiento on ainutlaatuinen asiakirja valloitussotien historiassa. Requerimiento on käännetty kaikille suurille kielille.
Abdissa Assefa
Yhtyeet ja projektit
1990-luvun alusta lähtien Assefa on soittanut lyömäsoittimia ja rumpuja useiden eri musiikkityylejä edustavien suomalaisartistien yhtyeissä ja levyillä. Ensimmäisiä tunnettuja artisteja, joiden yhtyeissä Assefa soitti, olivat Mikko Kuustonen ja Sami Saari. Ensimmäinen jazzkokoonpano Assefalle oli Rinneradio 1990-luvun loppupuolella, ja hän soitti myös Wimme Saaren vuonna 2000 julkaistulla Cugu-albumilla. Vuodesta 1998 hän on soittanut Nuspirit Helsingissä, ja yhtyeen ympärille syntyneen muusikkoyhteisön jäsenten yhtyeissä, kuten The Five Corners Quintetin albumilla sekä Teppo Mäkysen Teddy Rok Seven -yhtyeen albumilla ja keikkakokoonpanossa. Vuonna 2002 Assefa soitti Kimmo Pohjosen Kalmukkisinfoniassa yhdessä Tapiola Sinfoniettan ja lyömäsoittaja Samuli Kosmisen kanssa. Hän soitti ajoittain myös Pohjosen ja Kosmisen Kluster-yhtyeessä. 2000-luvulla Assefa on soittanut lisäksi muun muassa Sami Pitkämön orkesterissa, Tuomo Prättälän keikoilla sekä laulaja Eivør Pálsdóttirin rumpalina.
Jani Hurme
Ura
Kaudella 2005–2006 Hurme toipui pelikuntoon ja pelasi ensimmäisen jääkiekko-ottelunsa kahteen vuoteen. Samalla kaudella hän siirtyi Atlanta Thrashersin organisaatiosta Mighty Ducks of Anaheimin organisaatioon ja sieltä takaisin Suomeen, TPS:n joukkueeseen noin yhdeksän vuoden tauon jälkeen. Kaudeksi 2007–2008 Hurme siirtyy Ruotsiin, Malmö Redhawksin joukkueeseen. Kauden 2008–2009 aikana Hurme ei pelannut yhtään ottelua erilaisten vammojen vuoksi. Kauden 2009–2010 hän aloitti Malmön joukkueessa, mutta siirtyi joulukuussa Tampereen Ilvekseen loppukauden ja seuraavan kauden kattavalla sopimuksella. Hurme pelasi Ilveksessä puolitoista kautta, mutta ei saanut enää uutta sopimusta kaudelle 2011–2012.
Lehmänpapu
Taksonomia ja nimen alkuperä
Lehmänpapu kuuluu pitkäpapujen sukuun (Vigna). Sen tieteellinen lajinimi unguiculata johtuu latinan sanasta, joka tarkoittaa "pienikyntistä" ja viittaa kasvin kukan terälehtien pieniin varsimaisiin osiin.
Viljelys ja käyttö
Yhdysvalloissa lehmänpapua viljellään myös rehuksi, mihin sen nimikin viittaa, sekä vihantalannoitteeksi.
Denis Sassou Nguesso
Denis Sassou Nguesso (s. 1943) on brazzavillenkongolainen kenraali, joka toiminut Kongon tasavallan (vuoteen 1991 Kongon kansantasavallan) presidenttinä kaksi kertaa: 1979–1992 ja 1997 alkaen edelleen.
Valtion varojen väärinkäyttö
Heinäkuussa 2007 brittiläinen kansalaisjärjestö Global Witness julkisti tietoja, jotka osoittavat, että Sassou Nguesson poika, Denis Christel, on tuhlannut satoja tuhansia euroja Kongon öljytuloista ostoksilla Pariisissa ja Dubaissa. Denis Christel on Kongon öljy-yhtiön SNPC:n markkinointifirman Cotraden johtaja.
Lahjuksien vastaanotto
Kesäkuussa 2007 Ranskan poliisi tutki Sassou Nguesson kiinteistöomistuksia Ranskassa, joiden se epäilee rahoitetun julkisista varoista. Sassou Nguesson nimi on myös tullut esiin öljy-yhtiö Elfiä koskevassa lahjusoikeudenkäynnissä. Hänelle on mahdollisesti maksettu satoja miljoonia euroja lahjuksina.
Pantoteenihappo
Ruokapitoisuudet
Ihmisillä ruokien pantoteenihaposta noin 40–60 % imeytyy suolistosta. Aine on ruuissa pääosin sitoutunut koentsyymi A:han tai proteiineihin.
Valmistus
Pantoteenihappoa valmistetaan teollisesti kemiallisin synteesein. Mikrobimenetelmät ovat kuitenkin kehittyneet lähes kaupallisesti toteuttamiskelpoiselle tasolle. (R)-Pantoteenihapon kalsiumsuolaa valmistetaan reagoimalla esimerkiksi (R)-pantolaktonia ja β-alaniinin kalsiumsuolaa kiehuvassa metanolissa tai etanolissa. Tuote puhdistetaan uudelleenkiteyttämällä ja haihduttamalla.
Kuljetus
Ihmisillä pantoteenihappo kulkeutuu veriplasmassa vapaana pantoteenihappona, jota punasolut ottavat sisäänsä passiivisella diffuusiolla. Tästä osan ne muuntavat 4'-fosfopantoteeniksi (CAS 5875-50-3) ja pantetiiniksi. Veren pantoteenihaposta pääosa on punasoluissa. Aikuisen veressä pantoteenihappoa on usein noin 1,12–1,96 µg/ml, josta plasmassa on 0,211–1,96 µg/ml. Vanhuksilla pitoisuus voi olla matalampi, noin 0,5–0,7 µg/ml.
Åstan junaturma
Åstan junaturma tapahtui Rørosbanen-radalla 4. tammikuuta 2000 kello 13:12:35 lähellä Åstan kylää Åmotin kunnassa Norjassa. Onnettomuudessa menehtyi 19 ihmistä ja 67 loukkaantui, kun Trondheimistä lähtenyt henkilöjuna törmäsi yhteen Hamarista tulossa olevan paikallisjunan kanssa. Yhteentörmäystä seurasi lähes räjähdysmäinen tulipalo. Onnettomuus on edelleen pahin Norjassa tapahtunut junaonnettomuus.
Tapahtumien kulku
Juna 2369 oli myös dieselvetoinen. Se lähti Hamarista kohti Renaa kello 12.30 mukanaan kymmenen matkustajaa. Renassa junan oli tarkoitus palata takaisin Hamariin. Kello 13.06 juna pysähtyi Rustadin asemalle ottamaan matkustajia, ja aikataulun mukaan matkan piti jatkua kello 13.10. Kello 13.07 turvalaitteen rekisteriin tallentui punaisen opastimen ohitus sekä vaihteen aukiajo: juna oli sivuuttanut seis-opastetta näyttäneen opastimen etuajassa ja siirtynyt yksiraiteiselle rataosuudelle.
Siksalo
Siksalo on kylä Salon kaupungin Särkisalossa. Siksalo sijaitsee Ulkoluodon saarella.
Aburukuwa
Aburukuwa on Ghanasta peräisin oleva sylinterinmuotoinen lyömäsoitin. Soittimen nimi tulee samannimisestä linnusta, jonka laulua soittimella tuotettava ääni muistuttaa.
Medal of Honor: Underground
Medal of Honor: Underground on DreamWorks Interactiven kehittämä ja Electronic Artsin julkaisema ensimmäisen persoonan ammuntapeli. Peli on julkaistu vuonna PlayStationille. Rebellion Developments on tehnyt pelistä käännöksen Game Boy Advancelle, joka on julkaistu vuonna.
Turun Veneveistämö
Veistämön perustamisen tarkoituksena oli siirtää huviveneiden ja pienalusten tuotanto pois William Crichton & Co:n laivatelakalta. Vuonna 1892 veistämön osti varakonsuli G.A. Lindblom, ja siitä alettiin käyttää nimeä Åbo Båtvarf. Åbo Båtvarf oli pitkään Pohjoismaiden suurin veneveistämö. Veistämö toimitti veneitä aina Yhdysvaltoja ja Etelä-Amerikkaa myöten. Veistämö valmisti Keisarilliselle Venäjän laivastolle miinanraivaajia ja torpedoveneitä ja myöhemmin aluksia Suomen merivartiostolle. Alkuaikoina veistämö oli tunnettu huviveneiden toimittaja Venäjän varakkaalle yläluokalle.
Peter Criss
Kiss (1973–1980)
Kiss julkaisi esikoisalbuminsa Kiss vuoden 1974 helmikuussa, ja se debytoi Yhdysvalloissa listan sijalla 87. Albumin menestys oli heikkoa, mutta vuosien mittaan sen kappaleista muun muassa ”Firehouse”, ”Strutter”, ”Nothin’ to Lose”, ”Cold Gin”, ”Deuce”, ”100,000 Years” ja Crissin laulama ”Black Diamond” ovat muodostuneet yhtyeen uran klassikkokappaleiksi. Kiss kasvatti mainettaan näyttävänä esiintyjänä, ja julkaisi keikkailun lomassa äänitetyn toisen albuminsa Hotter Than Hell jo vuoden 1974 lokakuussa. Hotter Than Hell myi noin 125 000 kappaletta ilman listasijoituksia. Criss lauloi albumilla kaksi kappaletta, ”Strange Ways” ja ”Mainline”. Kissin kolmas albumi Dressed to Kill onnistui menestymään listalla yhtyeen kahta ensimmäistä albumia paremmin, mutta todellisen läpimurtonsa Kiss teki vuonna 1975 julkaistuaan uransa ensimmäisen livealbumin Alive!. Casablanca Records oli ottanut suuren riskin julkaisemalla albumin, mutta päätös osoittautui oikeaksi ja Kiss vastaanotti albumista uransa ensimmäisen platinalevyn vuonna 1976.
Malin väestö
Nopea väestönkasvu
Malin väestö kasvaa nopeasti ja kiihtyvällä tahdilla. Vuotuinen väestönkasvu oli 1,7 prosenttia vuosina 1976–1987, 2,2 prosenttia vuosina 1987–1998 ja 3,6 prosenttia vuosina 1998–2009. Nykyisellä kasvuvauhdilla väestö kaksinkertaistuu lähes kahdenkymmenen vuoden välein.
Alhainen elin- ja koulutustaso
Lähes 70 prosenttia aktiiviväestöstä saa elantonsa maa- ja metsätaloudesta, metsästyksestä ja kalastuksesta. Köyhyysrajan alapuolella elävien osuus on laskenut 55,6 prosentista vuonna 2001 43,6 prosenttiin vuonna 2009, mutta Mali on yhä yksi Afrikan köyhimmistä maista. Terveydenhuollon ja hygienian taso on heikko, lapsikuolleisuus korkea (154,0 ‰) ja tarttuvat taudit yleisiä. Vesihuollon piirissä on 57,5 prosenttia talouksista ja 3,5 prosenttia joutuu käyttämään juomavetenään pintavettä. 93,9 prosenttia talouksista käyttää pääasiallisena energianlähteenään polttopuuta tai puuhiiltä. Sähkövalaistus on 15,2 prosentilla talouksista (kaupungeissa 60,2 prosentilla).
Lauri Gulin
Opinnot
Gulin kirjoitti ylioppilaaksi Mikkelin lyseosta vuonna 1908 ja liittyi Savolaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1908–1914. Sotakorkeakoulun yleisen osaston hän suoritti vuosina 1924–1926.
Suomen sisällissota
Lauri Gulin saapui helmikuun alkupuolella 1918 Tornioon, astui Suomen armeijan palvelukseen vääpelinä ja toimi aluksi alipäällystön kouluttajana Suomen tasavallan vartiostossa Seinäjoella. Hänet määrättiin 21. helmikuuta 1918 Mikkelin 2. pataljoonan 4. komppanian päälliköksi ja toimi sen päällikkönä edelleen myöhemmin muodostetussa Etelä-Savon rykmentissä. Hän otti osaa taisteluihin Suomen sisällissodassa Hillosensalmella, Mouhussa, Paljakalassa, Huhdasjärvellä, Mäkelässä, Oravalassa ja Voikkaalla.
Alvin Kraenzlein
Yliopistourheilu
Murphyn alaisuudessa Kraenzlein kehitti aitomistyyliään. Aitajuoksijat yleensä hidastivat aidalle ja hyppäsivät aidan yli molemmat jalat koukussa. Kraenzlein alkoi aitoa siten, että hänen toinen jalkansa oli suoristettuna ja toinen jalka edelleen koukistettuna. Hänen vauhtinsa ei hidastunut aitaa ylittäessä samalla tavalla kuin muiden, ja tästä tavasta tuli lopulta aitajuoksun vallitseva tyyli.
Jalkapallon maailmanmestaruuskilpailujen 1934 kokoonpanot
Itävalta
Valmentaja: Hugo Meisl
Cozy Powell
Musiikkiuran alkuvaiheet
Cozy sai julkisuutta esiinnyttyään suorassa lähetyksessä BBC:n Record Breakers -televisio-ohjelmassa, jossa hän teki ennätyksen maailman nopeimpana rumpalina.
Graham Bonnetista Brian Mayhin
Powell jätti Rainbow’n laulaja Graham Bonnetin kanssa aloittaakseen Bonnetin uuden projektin, Graham Bonnet & the Hooligansin, jonka suurin hitti oli kappale ”Night Games” (1981). Powell esiintyi monien eri yhtyeiden kanssa 1980- ja 1990-luvuilla: Michael Schenker Group (1981–1982), Whitesnake (1982–1985), Keith Emerson ja Greg Lake 1986 (katso Emerson, Lake & Palmer), Gary Moore 1989 ja Black Sabbath (1989–1991 ja 1993–1995). Hän vieraili myös mm. Warlockin vuoden 1986 albumilla Triumph and Steel.
Tekstiili
Hiilijalanjälki
Tekstiileistä villan valmistuksen hiilijalanjälki on eläinperäisenä suurempi kuin muiden yleisesti käytettyjen tekstiilimateriaalien. Yleistäen villan hiilijalanjälki on seitsemän kertaa suurempi kuin puuvillan ja viisi kertaa suurempi kuin polyesterin, mutta siihen vaikuttavat tuotanto-olosuhteet, kuten tuotantopaikka ja lammasrotu, ja myös se, käytetäänkö lammas ravinnoksi ja mikä sen osuus hiilijalanjäljestä. Käytössä villan hiilijalanjälki on pieni, koska se ei tarvitse usein pesua ja on pitkäikäinen, ja pitkäikäisin on pelkkää villaa sisältävä tekstiili, sillä tekokuidut aiheuttavat nyppyyntymistä.
Suomessa
Suomessa syntyy vuosittain noin sata miljoonaa kiloa käytöstä poistettua tekstiiliä, joka voisi olla uusiotuotannon raaka-ainetta.
Aiheesta muualla
النسيج
Säämäjärven veneturma
Pelastusoperaatio
Säämäjärven veneturman pelastusoperaatioon osallistui 350 hätätilaministeriön työntekijää. Uhrien etsinnöissä käytettiin muun muassa helikoptereita ja lennokkeja.
Turmasta selvinneet lapset kuljetettiin Karjalan tasavallan pääkaupunkiin Petroskoihin. Onnettomuudessa loukkaantuneita lapsia hoidettiin siellä muun muassa hypotermian ja erilaisten vammojen vuoksi. Osa lapsista toimitettiin sairaalahoitoon Moskovaan.
Myrsky Säämäjärvellä
Ilmatieteen laitoksen mukaan lauantaina illalla Säämäjärveä lähestyi voimakkaita sadekuuroja. On mahdollista, että niihin on liittynyt ukkospuuskia.
Black-Ash Inheritance
Black-Ash Inheritance on ruotsalaisen melodista death metalia soittavan In Flames -yhtyeen EP vuodelta 1997. EP:n nimi tulee In Flamesin kappaleen ”Dead God in Me” sanoituksesta. EP alun perin julkaistiin esittelemään tulevan Whoracle-albumin sisältöä.
Léopold Sédar Senghor
Nuoruus
Senghor oli pikkukaupungin varakkaan kauppiaan poika, jonka haaveena oli tulla papiksi tai opettajaksi. Hän kävikin katolista pappisseminaaria, kunnes katsoi, ettei pappisura soveltunut hänelle. Hän siirtyi opiskelemaan oppikouluun Dakariin, jossa hän tottui tuleman toimeen eri heimoja ja uskontoja edustavien ihmisten kanssa. Hän myös vakuuttui afrikkalaisen kulttuurin voimasta ja mustan rodun sivistysliikkeen tarpeellisuudesta. Saamansa stipendin ansiosta Senghor saattoi jatkaa opintojaan Pariisissa muun muassa Sorbonnen yliopistossa, jossa hän ystävystyi Ranskan tulevan presidentin Georges Pompidoun kanssa. Vuonna 1935 Senghorista tuli ensimmäinen afrikkalainen, joka sai lehtoraatin Ranskan koululaitoksessa. Ranskan kansalaisena hän osallistui toiseen maailmansotaan, jossa hän joutui saksalaisten vangiksi ja kahdeksi vuodeksi keskitysleirille.
Zimbabwelainen musiikki
Gospel
Zimbabwelaisen gospel-musiikin suurin tähti on Jonathan Wutawunashe. Aluksi zimbabwelainen gospel ei ollut kovin tunnettua, mutta sen suosio on kasvussa.
M/S Vikingland
Alus vietiin romutettavaksi Alangiin, Intiaan helmikuussa 2012.
Taxodium wallisii
Elinympäristö ja ekologia
Samoilta löytöpaikoilta tunnetaan lukuisten muidenkin kasvien fossiilisia jäänteitä. Alueen kasvistoon kuului monia havupuita, kuten Drumhellera kurmanniae ja Mesocyparis umbonata, lukuisia koppisiemenisiä kasveja, kuten Nyssidium arcticum ja Carpites verrucosus, sekä monia saniaisia ja sammalia. Löytöpaikalta tunnettuihin kasveihin kuuluvat myös vesikasveina pidetyt Trapago angulata sekä apilasaniaiset (Marsilea) ja limaskasaniaiset (Azolla). Samasta muodostumasta tunnetaan lisäksi liitukauden dinosaurusten jäänteitä.
Sodankylä
Sodankylä on pinta-alaltaan Suomen toiseksi suurin kunta heti naapurikuntansa Inarin jälkeen. Muita naapurikuntia ovat Kemijärvi, Kittilä, Pelkosenniemi, Rovaniemi ja Savukoski.
Uskonnolliset yhteisöt
Suomen evankelis-luterilaisen kirkon seurakunnista kunnan alueella toimii vuoden 2018 aluejaon mukaan Sodankylän seurakunta.
Hannu Toivonen (jääkiekkoilija)
Ura
Seuraavaksi kaudeksi Toivonen siirtyi Ruotsin Allsvenskanissa pelanneeseen Malmö Redhawksiin. Hänet hankittiin Malmöhön auttamaan joukkue takaisin pääsarja Elitserieniin. Kausi seurassa oli kuitenkin pettymys, kun Toivonen päästi pelaamissaan 19 ottelussa 3,30 maalia ottelua kohden. Hän ei jatkanut joukkueessa ja teki marraskuussa 2012 sopimuksen ECHL:n Orlando Solar Bearsin kanssa. Toivonen pelasi Orlandossa tammikuuhun 2013 asti, jolloin SM-liigan SaiPa hankki hänet paikkaamaan Jani Niemisen siirtymistä KHL:ään.
Cemex
Cemex SA de CV on meksikolainen rakennustarvikeyritys. Vuonna 2015 se oli maailman viidenneksi suurin sementin valmistaja. Sillä oli 56 tuotantolaitosta, ja se valmistautui ostamaan kolme lisää.
Pasi Viheraho
Pasiradio
Pasiradion menestyksestä huolimatta Viheraho on kertonut, että ei ole kiinnostunut palkallisesta työstä radioalalla työkyvyttömyyseläkkeensä vuoksi.
Yksityiselämä
Viheraho asuu Lahden Uudessakylässä, vuoden 2016 kuntaliitokseen saakka Nastolan kunnan alueella sijainneessa kylässä, jonne hän muutti vuonna 2012 naapurikunnasta Hollolasta.
Soini
Maantiede ja luonto
Soinin naapurikunnat ovat Alajärvi, Karstula, Kyyjärvi, Saarijärvi ja Ähtäri. Vuoteen 2009 asti naapurikuntia olivat myös Lehtimäki ja Pylkönmäki. Saarijärvestä tuli Soinin naapurikunta vuonna 2009 kun Pylkönmäki liitettiin Saarijärven kaupunkiin.
Luonto
Soinissa on paljon järviä, lampia, Jokia ja puroja. Kunnan alue jakautuu Etelä-Pohjanmaan jokilaaksomaisemaa muistuttavaan läntiseen kankaremaahan ja karuja Suomenselän piirteitä sisältävään itäiseen mäkimaahan.
Taajamat
Vuoden 2017 lopussa Soinissa oli 2 114 asukasta, joista 986 asui taajamissa, 1 117 haja-asutusalueilla ja 11:n asuinpaikat eivät olleet tiedossa. Soinin taajama-aste on 46,9 %. Kunnassa on vain yksi taajama, Soinin kirkonkylä.
Liikunta ja urheilu
Soinissa on Vuorenmaan laskettelukeskus. Kunta teki sopimuksen sen hoitamisesta petoksista aiemmin tuomitun yrittäjän Jorma Leppäniemen kanssa syksyllä 2019. Asioista syntyi nopeasti riita, ja sitä selvitellään lakimiesten avulla.
Alu Alhanov
Alhanov syntyi Kazakstanissa, jonne tšetšeenikansa oli karkotettuna toisen maailmansodan jälkeen. Hän meni Neuvostoliiton armeijaan koulun jälkeen ja liittyi poliisivoimiin 1983, opiskeltuaan Mogilevissa Valko-Venäjällä. Hän opiskeli poliisikorkeakoulussa Donin Rostovissa ja nimitettiin Tšetšeeni-Ingusian hallituksen Pohjois-Kaukasian kuljetusministeriön varajohtajaksi Groznyiin 1992. Hänet pääsi myöhemmin osaston johtajaksi, jossa virassa oli vuoteen 1997.
Kuopion Sirkus
Historiaa
Kuopion Sirkus on myös ollut yksi Suomen Nuorisosirkusliiton perustajajäsen.
Saavutuksia
Kuopion Sirkus on menestynyt valtakunnallisesti erilaisissa taidetapahtumissa. Kunniakirjoja ja tunnustuspalkintoja on tullut taiteilijoille ja myös koko ryhmälle vuosien ajan. Kuopion Sirkuksesta on edennyt harrastajista ammattilaisiksi sirkustaiteilijoiksi monia sirkuksen kasvatteja mm. Jani Suihkonen, Taruelma Heikkinen, Emilia Tengvall, Toni Valta ja Jukka Grönfors.
Kansainvälisyys
Kuopion Sirkus on vieraillut erilaisilla kokoonpanoilla ulkomailla 1986 lähtien mm. Ruotsissa Ludvikassa ja Gröna Lundissa. Merkittävin vierailu oli Egyptin Kansallissirkuksessa Kairossa. Kuopion Sirkuksella on myös ystävyyssirkuskoulu Venäjällä Pihkovassa.
Bruno Salmiala
Elämä
Salmialan vanhemmat olivat pietarinsuomalaiset konerakentaja Alexander Sundström ja Emilia Lindén. Hän pääsi ylioppilaaksi 1910, suoritti lakitieteen kandidaatin tutkinnon 1916 sekä lakitieteen lisensiaatin ja tohtorin tutkinnot 1924.
Siikajoki
Luonto
Voimakkaan maankohoamisen ja jokien tuoman lietteen vuoksi kunnan rantaviiva muuttuu jatkuvasti. Saaria on vain Siikajoen suun seutuvilla. Kunta on pääasiassa alavaa lakeutta. Maasto kohoaa loivasti luoteesta kaakkoon ja saavuttaa eteläosissa 80 metrin tason. Kunnan korkein kohouma ovat Ahvenharju Vihannin vastaisella rajalla. Tauvon Ulkonokassa on 128 hehtaarin laajuinen linnustonsuojelualue.
Siikajoen huomattavin vesistö on Siikajoki, joka saa alkunsa Suomenselän vedenjakajalta. Siikajoki on ollut aikoinaan arvokas lohijoki, mutta jokisuun madaltuessa lohen nousu jokeen on vaikeutunut. Vuosina 1986–1987 toteutettu jokisuun ruoppaus ja kalaportaiden rakentaminen kuitenkin paransi tilannetta. Siikajoen tärkeimmät sivujoet kunnan alueella ovat Luohuanjoki ja Ohtuanoja. Siikajoki on kasannut suulleen Simpukkasäikän suiston. Muita jokia kunnan alueella ovat vähäinen Majavaoja sekä eteläisimmän osan poikki virtaava Olkijoki. Järviä kunnan alueella ei ole lainkaan, vain muutamia lampia.
Palvelut
Siikajoella on viisi peruskoulua: Gumeruksen koulu, Louhuan koulu, Paavolan koulu, Revonlahden koulu ja Ruukin koulu. Kunnassa on kaksi toisen asteen oppilaitosta, Siikajoen lukio ja Ruukin maaseutuopisto. Lukio toimii Ruukin koulun kanssa samoissa tiloissa. Oppilaitokset tekevät yhteistyötä hevostalouden alalla.
Siikajoella sijaitsevat Ruukin ja Siikajoenkylän terveysasemat.
Taajamat
Vuoden 2017 lopussa Siikajoella oli 5 447 asukasta, joista 2 581 asui taajamissa, 2 828 haja-asutusalueilla ja 38:n asuinpaikat eivät olleet tiedossa. Siikajoen taajama-aste on 46,9 %. Siikajoen taajamaväestö jakautuu neljän eri taajaman kesken:
Seurakunnat
Suomen ortodoksisen kirkon seurakunnista Siikajoen alueella toimii Oulun ortodoksinen seurakunta.
Bruno Salmiala
Teokset
Salmiala kirjoitti oikeustieteen alalta useita hakusana-artikkeleja Otavan isoon tietosanakirjaan vuosina 1960−1965 ja toimi teoksen oikeustieteen kirjoittajaryhmän puheenjohtajana.
Bedřich Feuerstein
Feuerstein teki itsemurhan 44-vuotiaana.
Brittany Elmslie
Brittany Joyce Elmslie (s. 19. kesäkuuta 1994 ) on australialainen uimari. Hän on voittanut kaksi olympiakultaa 4 × 100 metrin vapaauintiviestissä ja lyhyen radan maailmanmestaruuden 100 metrin vapaauinnissa.
Perhesopimus
Perhesopimus (engl. family constitution, family creed, family charter tai family agreement) on perheyhtiöissä vapaaehtoinen, kirjallinen sopimus, jossa yrittäjäperheen jäsenet määrittelevät perheen yhteisen vision ja periaatteet tai säännöt. Perhesopimus koskee yleensä sekä osakkaana olevia että niitä perheenjäseniä, jotka eivät ole osakkaana tai työsuhteessa yhtiössä. Perhesopimus toimii käytännöllisenä ohjeena ja konfliktienhallinnan työkaluna ehkäisemään ristiriitoja sekä perheenjäsenten välillä että liiketoiminnassa.
Jonas Brothersin diskografia
Tämä on yhdysvaltaisyhtye Jonas Brothersin diskografia.
Ultima
Ultima V: Warriors of Destiny
Ultima V:ssä (1988) Lord British katosi tutkimusmatkallaan maanalaiseen maailmaan, ja hänen ystävänsä Lord Blackthorn ryhtyi sijaishallitsijaksi. Tosin samaan aikaan kolme Varjolordia ilmaantui Britanniaan, ja ilmeisesti heidän vaikutuksestaan Blackthornin hallinnosta muodostui todellinen tyrannia, jossa kahdeksasta hyveestä tehtiinkin erittäin tiukka laki.
Ultima VIII: Pagan
Peliin suunniteltiin lisälevy The Lost Vale, jota kuitenkaan ei koskaan julkaistu.
Gandhinagar
Gandhinagarissa on kolme vuodenaikaa: kesä, monsuuni ja talvi. Monsuunin aikana kesäkuun puolivälistä syyskuun puoliväliin sää on kosteaa, muulloin on niin kuivaa että joki kuivuu pieneksi puroksi.
Pietarin kansainvälinen punaupseerikoulu
Suomalaiset valinkauhassa
Nimensä mukaisesti oppilaitos oli hyvin kansainvälinen. Koska Neuvosto-Venäjällä toimi 1910-luvun lopulla useita sotilasoppilaitoksia, olivat punaupseerikoulun oppilaiden enemmistönä venäläisten sijasta suomalaiset. Heitä oli asunut ja oleskellut Pietarissa jo ennen lokakuun vallankumousta, mutta oppilaiden enemmistön muodostivat kansalaissodan loppuvaiheessa Suomesta paenneet punasotilaat, erityisesti kaartin päällystön jäsenet. Suomalaisten lisäksi oppilaita oli Venäjän eri raja-alueilta, kuten Baltiasta, Saksasta, Ruotsista ja Koreasta.
Viimeiset vaiheet
Pietarin kansainvälisenä punaupseerikouluna tunnettu oppilaitos ehti toimia monilla eri nimillä. Vuonna 1921 koulun nimeksi tuli Pietarin kansainvälinen sotakoulu, seuraavana vuonna Pietarin kansainvälinen päällystökoulu ja vuonna 1923 edelleen Yhdistetty kansainvälinen päällystökoulu. Koulu jatkoi toimintaansa vuoteen 1926, jolloin se suljettiin. Suomessa oli jo pitkään tunnettu huolta sen toiminnasta ja nykyisen Suojelupoliisin edeltäjä Etsivä keskuspoliisi (EK) oli usean vuoden ajan seurannut tarkasti koulun toimintaa pitäen yllä luetteloita sen suorittaneista suomalaisista. Oppilaitoksen lakkauttamisen syynä oli erityisesti se, että Suomen viranomaiset jatkuvasti syyttivät koulua sekä vuonna 1920 solmitun Tarton rauhansopimuksen että kahta vuotta myöhemmin allekirjoitetun rajarauhasopimuksen vastaiseksi. Aikaansaadulla koulun lopettamisella oli kuitenkin vain vähän varsinaista merkitystä, sillä tuolloiset oppilaat sijoitettiin muihin vastaaviin oppilaitoksiin heidän opintojensa siitä merkittävästi kärsimättä.
Silo
Silo voi tarkoittaa seuraavia:
Victor Ostrovsky
Petoksen kautta
Ostrovsky kertoo teoksessaan muun muassa koulutuksestaan Mossadin kenttävirkailijaksi "katsaksi". Kirjan julkaiseminen oli mahdollista Yhdysvalloissa, koska Ostrovsky pakeni Israelista. Ostrovsky erosi Mossadista, koska epäonnistui joidenkin PLO:n johtajien sieppaamisessa. Ostrovskyn mielestä Mossad oli terrorismin vastaisessa sodassaan liian julma, teki pahoja virheitä ja raportoi operaatioistaan Israelin johdolle epätarkasti. Mossad oli hänen mielestään osin tehoton, eikä hallitus valvonut sitä kyllin tarkasti.
Walter Wright
Haastajassa
Haastajan toisella kaudella Walter Wright valittiin mukaan keltaisten joukkueeseen. Keltaiset hävisivät ensimmäiset kaksi ottelua jonka jälkeen Gary Balletto toi päätösvallan keltaisille. Walter otti tästä mahdollisuudesta kiinni ja haastoi sinisten Andre Easonin. Ottelu oli yksipuolinen. Andre kävi kanveesissa ensimmäisessä erässä mutta nousi ylös, ottaen lisää selkäänsä. Tuomarit pisteyttivät ottelun 50-44 Walterille.
Vesijättö
Vesijättöalueen omistaa tavallisesti vesialueen haltija, joka on yleensä jakokunta. Jakokunnan muodostavat kylän yhteisen vesialueen osakastilat. Vesijättöalue haittaa ranta-alueiden käyttöä, hoitoa tai rakentamista, kun omistajuus on epäselvä. Rantakiinteistön omistajalla on oikeus tietyin edellytyksin lunastaa kiinteistön ja vesialueen välissä oleva vesijättöalue itselleen.
Mrinal Sen
Elämä ja ura
Senin esikoisohjaus oli vuonna 1955 ilmestynyt Raat Bhore. Hän sai paikallista suosiota elokuvillaan Neel Akasher Neechey (1959) ja Baishey Shravana (1960). Parhaan ohjaajan kansallisen palkinnon Sen sai vuoden 1969 elokuvasta Linnustaja. Sitä pidetään intialaisen elokuvan merkkipaaluna.
Arcane
Caitlyn Kiramman
Caitlyn on Piltoverin ylemmistösukua, mutta päättää nuorena aikuisena kapinoida vanhempiensa toiveita vastaan ja ryhtyä enforceriksi, eli poliisiksi ja sotilaaksi, mutta häntä ei hienostonaisena oteta aina tosissaan erinomaisista aseenkäsittelykyvyistään huolimatta. Hän on myös kiinnostunut salapoliisityöstä, mutta hänen esimiehensä pelkää korruptoitumisensa paljastuvan, eikä siksi anna Caitlynin tutkia Zaunin tilannetta tarkemmin. Caitlyn kuitenkin päättää tutkia asiaa, ja päästää Vin vankilasta saadakseen lisätietoa. Caitlyn ja Vi ystävystyvät Zaunissa ollessaan, ja sarjassa heidän välillään vihjaillaan olevan jopa romanttisia tunteita.
James Arness
James Arness, alkuperäiseltä nimeltään James King Aurness, (26. toukokuuta 1923 Minneapolis, Minnesota – 3. kesäkuuta 2011) oli yhdysvaltalainen näyttelijä. Hän esitti kahden vuosikymmenen ajan 1955–1975 seriffi Matt Dillonia television Gunsmoke-lännensarjassa ja näytteli televisioelokuvissa aina 1990-luvulle asti.
Arness oli Purple Heartilla palkittu toisen maailmansodan veteraani. Hän haavoittui jalkaan Anzion maihinnousussa vuonna 1944 ja joutui sen jälkeen viettämään sairaalassa melkein vuoden.
Elias Robert Alcenius
Alceniuksen ensimmäinen puoliso vuodesta 1826 oli Fredrika Wilhelmina Lescelius (k. 1842) ja toinen vuodesta 1844 Johanna Elisabet Favorin (k. 1880.)
Chesley Bonestell
Elämä
Opiskeltuaan arkkitehdiksi kolme vuotta Bonestell teki töitä monille yrityksille, ja suunnitteli muun muassa Chrysler Buildingin julkisivun sekä maalasi Golden Gate -sillan rakennusvaiheet.
Bonestellilla oli maalaus kesken, kun hän kuoli 98 vuoden ikäisenä 1986. Kuuluisin Bonestellin työ on maalaus, joka esittää Saturnusta Titanista nähtynä. Nykyään monet Bonestellin maalauksista näyttävät vanhahtavilta, mutta Bonestell lienee ollut esikuva monelle nuoremmalle avaruustaiteilijalle, kuten englantilaiselle David A. Hardylle.
Lisa Carruthers
Lisa Carruthersin sisko Katrina Powell on myös maahockeyn kaksinkertainen olympiavoittaja ja aviomies Stuart Carruthers saman lajin olympiapronssimitalisti.
Pohjois-Karjalan maakunta
Seutukunnat
Pohjois-Karjala jakaantuu kolmeen seutukuntaan: Entisiä vuonna 2005 Joensuun seutukuntaan yhdistettyjä seutukuntia ovat:
Elinkeinot ja työllisyys
Työttömien osuus työvoimasta koronavuoden 2020 lopussa oli 16,8 % (koko maa 13,6 %).
Toiminnallinen alue
pienoiskuva|Niilin valuma-alue eli alue, josta se kerää vetensä, on esimerkki luonnonmaantieteelisestä toiminallisesta alueesta Luonnonmaantieteessä tavallisimpia toiminnallisia alueita ovat valuma-alueet, jotka perustuvat veden liikkeisiin ja purkautumiseen tiettyyn vesistöön. Myös esimerkiksi jäätikön liikkettä ja vaikutusaluetta voidaan tarkastella ajallisesti eli temporaalisesti.
Hallinnollinen alue
Hallinnollisella alueella tarkoitetaan ihmisen rajaamaa, tietyn hallinnollisen yksikön johtamaa aluetta, kuten esimerkiksi kylä, kunta, maakunta, osavaltio tai valtio. Laajimpia hallinnollisia alueita ovat esim. valtio- ja sotilasliitot sekä vapaakauppa-alueet, kuten EU, Nato tai Efta. Hallinnolliset alueet ovat usein hierarkisia ja päällekkäisiä. Hallinnollista aluetta johtava instituutio päättää esimerkiksi alueen lainsäädännöstä, politiikasta, taloudesta ja aluesuunnittelusta.
Hallinnolliset alueet syntyivät ensimmäisten korkeakulttuurien, kuten Egyptin ja Babylonian, myötä, kun valtioille piti määrittää selkeät rajat. Ennen hyviä karttoja rajat tosin satettiin määrittää vaikka jonkun tietyn rajakiven mukaan. Usein luonnonesteet, kuten joet ovat määrittäneet rajan. Ruotsi-Suomen ja Novgorodin ensimmäinen rajalinja, joka määritettiin Pähkinäsaaren rauhassa 1300-luvulla oli hyvin epämääräinen. Trigonometriaan pohjautuvan maanmittauksen kehityksen myötä 1700-luvulla voitiin luoda selkeämmät rajat.
James Milner
Kesällä 2008 Milner siirtyi pysyvällä siirrolla Aston Villaan. Huhtikuussa 2010 Milner valittiin pelaajien äänestyksessä vuoden nuoreksi jalkapalloilijaksi Englannissa. Hänet valittiin myös Valioliigan kauden joukkueeseen.
Baku–Tbilisi–Ceyhan-öljyputki
Kaspianmeren ympäristöstä öljyn kuljetus on ongelmallista alueen poliittisen tilanteen vuoksi. Lyhin suora kuljetusreitti olisi Persianlahden rannalle Iranin kautta. Myöskään riippuvuutta Venäjästä ei länsimaissa ole haluttu lisätä. "Western Early Oil" -putkisto Azerbaidžanista Georgian Mustanmeren rannikolle oli jo rakennettu, mutta sen kapasiteetti oli erittäin rajallinen, 115 000 barrelia päivässä. Päätös putken rakentamisesta tehtiin 18. marraskuuta 1999 ETYJin kokouksessa Turkissa ja rakennustyö alkoi syyskuussa 2002. Putki vihittiin käyttöön 25. toukokuuta 2005, jolloin paikalla tilaisuudessa olivat presidentit Nursultan Nazarbajev, İlham Əliyev, Mikheil Saakašvili ja Ahmet Necdet Sezer sekä Yhdysvaltain energiaministeri Samuel Bodman.
Hiippakuntavaltuusto
Hiippakuntavaltuustot perustettiin vuoden 2004 hiippakuntahallintouudistuksessa. Ennen vuoden 2004 hiippakuntahallintouudistusta vastaavan kaltaisia tehtäviä hoiti hiippakuntakokous.
Colorado, Kansas and Oklahoma Railroad
Vuonna 1917 yhtiö ajautui taloudellisiin vaikeuksiin ja anoi lupaa lakkauttaa Winonan ja Russell Springsin välinen pohjoinen rataosuus. Ilmeisesti noihin aikoihin myös loppuosuus lakkautettiin. Rautatie myytiin chicagolaiselle Joseph Hymanille 316 000 dollarin kauppahinnalla. Rautatie purettiin vuoden 1918 aikana ja sen raidemateriaali kierrätettiin ensimmäisen maailmansodan sotatarpeita varten.
Nykyisin rautatiestä on jäljellä ainoastaan kiskoton ratapenger Russell Springsin ja Lake Scottin välisellä alueella. Myös suurin osa rautatien varrelle syntyneistä pikkukylistä on sittemmin kadonnut.
Jade-buddhan temppeli
Temppelin varsinainen nähtävyys on temppelirakennuksen toisessa kerroksessa sijaitseva kaksimetrinen istuva buddha, joka on veistetty yhdestä valkoisesta jadelohkareesta ja painaa lähes 1000 kiloa.
Levänluhdan muinaisjäännökset
Kielitieteelliset tutkimukset
Levänluhdan ja Käldamäen alueen paikannimistöä ja sen historiallista kerrostuneisuutta tutkinut Pauli Rahkonen on esittänyt, että Levänluhdan ja Käldamäen vesihautaukset tehneet ihmiset eivät todennäköisesti ole puhuneet saamelaisia, itämerensuomalaisia tai germaanisia kieliä, vaan todennäköisemmin tuntemattomia paleoeurooppalaisia tai länsiuralilaisia kieliä, joiden läsnäoloon alueella viittaa paikannimistöön substraattina sisältyvä sanasto. Vöyrin ja Isonkyrön alueella paikannimistön historiallisten kerrostumien tutkimusta helpottaa mahdollisuus ajoittaa paikannimiä suhteuttamalla ne maannousun nopeuteen.
Namyangin työläisten alue
Namyangin työläisten alue (, hanja 南陽勞動者區) on Korean demokraattisen kansantasavallan Pohjois-Hamgyeongin maakuntaan kuuluvan Onseongin piirikunnan osa-alue. Se sijaitsee piirikunnan pohjoisosassa Onseongin maaseutukaupungin länsipuolella Kiinan rajalla Tumenjoen varrella.
Jan Troell
Troellin vakionäyttelijöihin lukeutuu Max von Sydow.
Kanadan kansallissymbolit
Luonto
Kanada tunnetaan metsistään ja vuorijonoistaan, ja niissä asustelevista eläimistään, kuten hirvestä, karibusta, kanadanmajavasta, jääkarhusta, harmaakarhusta ja kanadanhanhesta.
O Canada
Laulu esitettiin ensimmäisen kerran 24. kesäkuuta 1880 Saint-Jean-Baptisten päivän juhlallisuuksissa Québecissä, mutta siitä tuli virallinen kansallislaulu vasta 1. heinäkuuta 1980. Julkisissa tilaisuuksissa lauletaan usein ensimmäiset kaksi riviä englanniksi, seuraavat neljä ranskaksi ja loppu englanniksi.
Nunavut
100px|right thumb|Inukshuk|100px|left
Mexicana de Aviación
Mexicanalla oli reittikohteita Karibialla, Pohjois-, Keski- ja Etelä-Amerikassa.
Scottin piirikunta (Kansas)
Maantiede
Piirikunta rajoittuu koillisessa Goven piirikuntaan, idässä Lanen piirikuntaan, etelässä Finneyn piirikuntaan, lounaassa Kearnyn piirikuntaan, lännessä Wichitan piirikuntaan ja luoteessa Loganin piirikuntaan.
Väkiluvun kehitys ja väestö
Talouksista joka kolmannessa oli alle 18-vuotiaita lapsia, ja avioparit muodostivat 61 prosenttia talouksien määrästä. Perheettömiä talouksia oli lähes kolmannes, 29,8 prosenttia kaikista talouksista. Keskimäärin ruokakuntien koko oli 2,46 asukasta taloutta kohti, ja keskimääräinen perheen koko oli 3,01 henkilöä.
Kurkkupaise
Oireet
Kurkkupaise aiheuttaa voimakasta, useimmiten toispuoleista kurkkukipua. Kipu vaikeuttaa nielemistä mutta ei hengittämistä. Puheongelmia ilmenee nielun turvotessa, jolloin puhe kuulostaa puuromaiselta, kuin "kuuma peruna suussa" ja suun avaaminen voi olla vaikeaa. Korvasärkyä voi esiintyä samanpuoleisessa korvassa. Potilaalla voi myös olla kuumetta ja pahoinvointia. Kaulan imusolmukkeet voivat olla aristavia. Kurkkukipu ja turvotus ovat yleensä toispuolista, ellei molempiin nielurisoihin kehity paisetta yhtä aikaa.
Mustakaularastas
Koko ja ulkonäkö
Hieman punakylkirastasta kookkaampi rastas, jonka pituus on 23–26 cm, siipien kärkiväli 37–40 cm ja paino 65–100 g. Kahta erinäköistä alalajia tavataan, joiden juhlapukuisten koiraiden kurkku ja rinta ovat joko mustia (atrogularis) tai punaisia (ruficollis). Naaraiden ja nuorten lintujen määrittäminen alalajilleen on vaikeaa.
Lisääntyminen
Pesä on kannon päällä tai matalalla puussa tai pensaassa lähellä maanpintaa. Munia on tavallisesti viisi tai kuusi. Haudonta kestää noin 12 päivää. Pesintä tunnetaan puutteellisesti.
Ilmajoen Kisailijat
Jalkapallojaosto
Naisjoukkue pelaa nykyään yhdistetyllä joukkueella Kurikan Ryhdin kanssa. Mimmifutis on myös pienen hiljaiselon jälkeen aloitettu IK:ssa ja sarjassa pelaa kaksi joukkuetta.
Palkitut
Vuoden pesäpalloilija:
Alan Aldridge
Aldrigen tyyli
Aldrigen vapaa ja leikkisä psykedeelinen tyyli johtui siitä, ettei hänellä ollut graafikon tai taiteilijan ammattikoulutusta. Kun Aldrige aloitti Penguinilla, suurin osa siihenastisista kirjojen kuvittajista oli opiskellut Taideakatemiassa. Aldrige sen sijaan työskenteli impulsiivisesti ja piirsi mitä milloinkin mieleen juolahti.
Aldrige koki kuitenkin, että näyttävät temput eivät toimisi ikuisesti, ja hän tunsi olevansa epävarma työssään Penguinilla ja The Sunday Timesissa ilman taidekoulutusta. Hän ei kuitenkaan pyrkinyt taidekouluun, vaan lainasi kirjastosta taidekirjoja ja tutki niitä huolellisesti. Vähitellen hänen taitonsa kehittyivät. Hänen tärkeimpiä esikuviaan olivat Pablo Picasson, Ben Shahnin, Robert Rauschenbergin, John Tennielin, M.C. Escherin ja René Magritten työt. Myös sarjakuvat vaikuttivat Aldrigen tyyliin.
Metsäpirtti
Elinkeinot
Metsäpirtin pitäjän pääelinkeinot olivat maanviljely ja karjanhoito sekä kalastus. Vuonna 1920 Metsäpirtissä oli peltoa 2 794,61 ha, luonnonniittyjä 1 064,49 ha, metsää ja joutomaata 14 857,02 ha. Samana vuonna kotieläimiä pidettiin seuraavasti: hevosia 740 kpl, nautakarjaa 2 808 kpl, lampaita 2 460 kpl, sikoja 1 083 kpl, siipikarjaa 1 201 kpl. Vuoteen 1939 mennessä peltoala oli kasvanut, ja oli tällöin n. 6 000 ha.
Kalastus tuotti v. 1920 virallisten tilastojen mukaan kalaa seuraavasti: lohta 6 500 kg, taimenia ja järvirautuja 300 kg, siikaa 6 000 kg, muikkuja ja kuoreita 13 000 kg, muita kaloja 4 000 kg. Kalastuspaikoista tärkeimpiä olivat Valkianenä, Saunasaari, Lotteensaari, Törötinranta, Tapparinranta ja Taipale. Kalastuksen tuotteet myytiin vuoteen saakka 1918 Pietariin, mutta rajan sulkeuduttua vienti suuntautui lähinnä kotimaahan. Vuonna 1922 Suomen valtio solmi Neuvosto-Venäjän kanssa Laatokan kalastussopimuksen, joka määritteli Metsäpirtin kalastajien oikeudet Laatokan kalastusapajiin. Kalastajien paikallisjärjestönä toimi Metsäpirtin Kalastusseura, johon kuului enimmillään n. 450 jäsentä.
Kylät (1939)
Lukuvuonna 1937–1938 kunta oli jaettu 6 koulupiiriin.
Claude Lanzmann
Lanzmann palasi holokaustiaiheeseen elokuvassaan Le dernier des injustes. Vuonna 2013 julkaistu elokuva keskittyy vuonna 1975 tehtyihin haastatteluihin, joissa Lanzmann keskustelee Theresienstadtin viimeisen vanhimman, wieniläisen rabbin Benjamin Murmelsteinin kanssa. Dokumentin nimi on väännös André Schwarz-Bartin teoksen Viimeinen vanhurskas alkuperäisestä ranskankielisestä nimestä Le dernier des Justes, joka on Murmelsteinin itsestään käyttämä nimitys. .
Jump (Madonnan kappale)
”Jump” on yhdysvaltalaisen popartistin Madonnan neljäs ja viimeinen single vuonna 2005 julkaistulta Confessions on a Dance Floor -albumilta. Madonnan, Stuart Pricen ja Joe Henryn kirjoittama kappale julkaistiin singlenä 30. lokakuuta 2006. Alun perin ”Jump” oli tarkoitus julkaista albumin kolmantena singlenä, mutta ”Get Together” päädyttiin lopulta julkaisemaan ensin. Musiikillisesti kappale edustaa dance-popia ja synthpopia. Sanoitus kertoo vaikutusvallasta, oman tien raivaamisesta sekä tarpeesta päästä liikkumaan eteenpäin elämässä.
Taustaa
”Jump” oli alun perin tarkoitus julkaista Confessions on a Dance Floor -albumin kolmantena singlenä. ”Get Together” oli kuitenkin myynyt yli 20 000 kappaletta digitaalisessa myynnissä, kun taas ”Jump” oli tuolloin yltänyt vain 9 000 myytyyn kappaleeseen. Näin ollen kolmantena singlenä päädyttiin julkaisemaan ”Get Together”. 12. heinäkuuta 2006 Billboard vahvisti, että ”Jump” julkaistaisiin neljäntenä singlenä albumilta.
Musiikki ja sanoitukset
”Jumpin” tempo on 126 iskua minuutissa. Kappale on sävelletty C-duuriin. Madonnan äänenkorkeus vaihtelee välillä D3-A4. Se seuraa varsinaisissa säkeistöissä sävelkulkua E–Em–A ja kertosäkeessä sävelkulkua C–Dm–E.
Berlin (yhtye)
Historiaa
Berlin perustettiin Los Angelesissa, Kaliforniassa 1970-luvun lopussa. Yhtyeen ensimmäisen singlen "A Matter of Time" julkaisi I.R.S. Records vuonna 1980. Singlessä Terri Nunnin tilalla laulajana oli Virginia Macolino, koska Nunn oli väliaikaisesti jättänyt yhtyeen pyrkiessään näyttelijäksi.
Jump (Madonnan kappale)
Julkaisu ja vastaanotto
”Jump” julkaistiin singlenä 31. lokakuuta 2006. Single tuli myyntiin CD-formaatissa, 12 tuuman vinyylilevyjulkaisuna sekä digitaalisena. Kappaleesta julkaistiin albumiversion lisäksi pidennetty albumiversio sekä lyhyempi radioversio. Miksattuja versioita julkaistiin kolme kappaletta. ”Jumpin” B-puolena julkaistiin myös Confessions on a Dance Floor -albumilta pois jäänyt kappale ”History”.
Sonic Unleashed
Sonic Unleashed (Japanissa Sonic World Adventure) on Sonic Teamin kehittämä ja Segan vuonna 2008 julkaisema tasohyppelyvideopeli, joka on yhdestoista osa Sonic the Hedgehog -videopelisarjassa. Sarjan edellisistä osista poiketen pelissä pelataan sekä Sonicina että Sonic the Werehogina. Sonicilla pelattaessa pelaajan täytyy päästä 2D- ja 3D-kuvakulmia sekoittavien kentän läpi mahdollisimman nopeasti maaliin. Sonic the Werehogin kentät sijoittuvat yöaikaan ja niiden pääpaino on taistelussa vihollisia vastaan. Pelin PlayStation 2 - ja Wii-pelikonsoleille tehty versio hyödyntää eri pelimoottoria kuin Xbox 360 - ja PlayStation 3 -versio.